《九里松》
宋代·李石

荷花湖上船，松影沙外渡。
松行又九里，凉藓引深步。
石桥枕溪又，中有入山路。
意行忘屈曲，拄杖扣层户。
入门已欣然，但恐所见阻。
更须上高楼，霁影蒙薄雾。
急风层巅起，雾破山缺处。
青林一点明，炯炯白鸟度。
独坐不须禅，山水得妙悟。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。